# data[].attributes.body
Sandra Moreno Ródenas

Patrícia Vilas Méndez

Diego Ríos Romero

# data[].attributes.body
Les figures del centre implicades en l’activitat són el professorat d'orientació educativa, els tutors i professorat de 1r d''ESO, la persona coordinadora psicopedagògica i la direcció del centre.

# data[].attributes.body
En una societat plena d'estrès, ansietat i conflictes, l’analfabetisme emocional es manifesta de forma inoperant per a gaudir d’un ple benestar  psicològic i emocional. Com a conseqüència, l'educació emocional és un procés educatiu continu i permanent, ja que ha d'estar present al llarg de tot el currículum acadèmic, des de l'educació infantil fins a la vida adulta. Adopta un enfocament del cicle vital perquè les competències emocionals són les més difícils d'adquirir. Això requereix una insistència i un entrenament al llarg de tota la vida.

L'educació emocional és una forma de prevenció primària inespecífica, aplicada a situacions, com ara la prevenció del consum de drogues, de l'estrès, ansietat, depressió, violència, etc. La prevenció primària inespecífica te l’objectiu de  minimitzar la vulnerabilitat de la persona a determinades disfuncions (estrès, depressió, impulsivitat, agressivitat, etc.) o prevenir-ne l'ocurrència (Bisquerra, García, i Ángel, s.f.).

L'activitat proposada va en aquesta línia, incidint en el benestar emocional de l'alumnat i així treballant aspectes emocionals de manera conjunta entre l'alumnat, les famílies i el professorat de 1r de l'ESO del nostre centre educatiu.

L’èxit personal i acadèmic de l’alumnat depèn en gran mesura, de la capacitat de generar emocions positives i amb aquesta activitat s’estableixen les bases perquè així sigui. Tanmateix, una educació integral de l’alumnat per desenvolupar-se de manera òptima i saludable en qualsevol àmbit de la seva vida.

L'enfocament i la direcció de l'activitat s’estructura des d'una perspectiva integral en que tots els contextos són considerats educatius i promotors del benestar social i emocional de l'alumnat.

L’activitat pretén que l´alumnat se senti bé i tranquil, que mantingui la il·lusió per participar en la seva etapa de formació secundària i que pugui fer front a les dificultats que puguin sorgir i superar-les en positiu. Aquesta pretensió redunda en el clima de convivència de l'aula però també s'estén a altres contextos, com el familiar, i en darrer terme, a la Societat.

L'aspecte més concret d'aquesta activitat fa referència a l'autoestima i les relacions socials a l'àmbit escolar, en la convivència i el desenvolupament personal. S’ofereixen eines perquè l'alumnat pugui desplegar competències emocionals, com ara la regulació emocional i l'autonomia personal, a partir de l'autoestima i les relacions socials ja configurades al grup classe.

El desenvolupament d’aquestes competències emocionals a partir de l’activitat proposada, ajudaran a transitar el camí cap l'èxit educatiu de l’alumnat. Una fita que justifica la implantació d’aquesta activitat.

# data[].attributes.headline
Organització dels espais físics i/o virtuals

# data[].attributes.subject
Organització dels espais físics i/o virtuals

# data[].attributes.body
L’organització de l’espai físic per a la realització de l’activitat ha de possibilitar la interacció i la participació de tots i totes les assistents, i al mateix temps, ha de ser un context d’aprenentatge significatiu per a les famílies.

Pensem que els aprenentatges i coneixements que es generen amb aquesta activitat necessiten d’un espai físic i comunicacional amb característiques positives per a la motivació i l’interès. Per tant, l’espai físic de l’activitat el prenem com a recurs didàctic que forma part del disseny de l’activitat i dels objectius establerts.

D’aquesta manera, l’espai on es s’executarà l’activitat ha de ser acollidor per a que fomenti el desenvolupament de les competències emocionals i haurà de ser el més natural i estimulatiu possible. A tall d’exemple, l’espai ha de tenir una il·luminació natural sense sol directe (si és artificial, que tingui la qualitat i claredat adequada), la temperatura haurà de ser càlida (entre 21 i 24 graus), ha de garantir una ventilació adequada (prevenir l’olor a “humanitat”), evitar fonts de soroll externes i que tingui bones vistes a l’exterior.

Quant l’organització interna de l’espai físic a la sala on s’executarà l’activitat, hi haurà un espai frontal on s’exposaran els principals conceptes per part del professorat d’orientació educativa. La resta d’espai es destinarà a les cadires on seuran les famílies amb una distribució en “U”, una distribució que pensem que és la més adequada per mantenir l’atenció de les famílies durant l’exposició alhora que deixem espais d’interactivitat entre els assistents.

# data[].attributes.body
L’objectiu general de l’activitat és augmentar el benestar emocional de l’alumnat a partir de les relacions socials i familiars.

Els objectius específics de l'activitat serien els següents:

Desenvolupar competències emocionals de l’alumnat a partir de l'autoestima i les relacions socials: empatia, autoregulació emocional i autoconeixement.

Promoure el sentiment de pertinença de les famílies i alumnat al centre educatiu.

Obtenir informació de les famílies i l’alumnat en un context diferent de l’aula.

Desenvolupar l'habilitat per a generar emocions i actituds positives.

# data[].attributes.body
Presentacions i expectatives de la sessió (20min):

Cada participant haurà de dir el seu nom i explicar com se sent a través d'un color: "Em dic... i em sent com el color...".

També haurà d'explicar quines expectatives té de l'activitat es durà a terme.

Introducció teòrica: el món de les emocions bàsiques (10min).

Què són les emocions?

Quines són les emocions bàsiques?

Què ens provoquen les emocions? Les sensacions i els pensaments.

La relació entre situacions, emocions, sensacions, pensaments i accions (1h 30min):

Es dividirà en grups mixtos de 5 persones (famílies i joves en conjunt).

Identifiquem l'emoció:  es projectaran diferents situacions que poden provocar emocions en una diapositiva. Cada grup haurà de describir les emocions que li generaria una situació com la descrita (cada persona és diferent, no hi ha una resposta correcta). Fem servir la roda de les emocions.

Descrivim l'emoció:

Cada grup triarà una de les situacions.

Reflexionaran sobre la següent pregunta: quines sensacions (què noto en el cos?) i quins pensaments (què penso?) em podria generar una situació i una emoció com la proposada?

En forma de mural, amb un cos i un cap gegants per grup, hauran de fer dibuixos que representin les sensacions al cos i escriure els pensaments al cap.

Cada grup farà una síntesi conjunta de la informació del mural i una explicació a la resta de les sensacions i els pensaments amb el suport del mural.

Descrivim què fem: cada grup haurà de trobar tres respostes diferents que duria a terme davant de la situació triada, responent en un full:

Quina resposta donaries?

Quines conseqüències tindria aquesta resposta?

Aquesta resposta t’ajudaria a assolir els teus objectius?

Pausa (20min)

Expressem les emocions: l’assertivitat (30min).

Introducció teòrica: què és l’assertivitat?

Modelem l’assertivitat: exemples d’assertivitat i frases assertives.

Fem role-playing: com diries això que t’incomoda a un company?

Es proposarà una situació propera a la realitat en la qual hagin de dir alguna cosa incòmoda a algú.

Sortiran dues persones voluntàries per posar un exemple de com portar la situació.

Primerament, hauran de fer-ho malament i, desprès, amb les indicacions de la resta de participants hauran de modificar les seves accions i paraules practicar l’assertivitat.

Altres habilitats socials: la cooperació, el respecte als altres, l’empatia,el suport emocional als altres (30min).

Introducció teòrica:

Què són les habilitats socials?

Com posem en pràctica aquestes habilitats socials?

Posem-nos en situació. A partir d’exemples de situacions, s’hauran de respondre les següents preguntes:

Quines habilitats estan posant en pràctica els protagonistes de les situacions?

Quines habilitats haurien de desenvolupar més?

Quines altres actuacions facilitarien la cooperació, demostrarien respecte i suport emocional als altres?

Explorem l’autoestima (30min)

Introducció teòrica:

Què és l’autoestima?

Què significa tenir una autoestima sana?

Reflexionem individualment sobre tres de les nostres qualitats (personals, físiques, intel·lectuals…) que més ens agraden.

Compartim amb els altres:

Cada participant haurà de dir a la persona del costat: “Vull saber més de tu, què et fa ser genial?”

Cada resposta haurà de començar de la següent manera: “Soc genial perquè…”. Completant amb les qualitats que havia pensat abans.

Relaxem-nos. Estratègies d’autoregulació emocional i gestió de l’estrès: relaxació, exercicis de mindfulness (30min).

Pluja d’idees: què podem fer quan ens trobem “sobrepassats”?

S’acabarà la sessió amb l’execució d’un exercici de mindfulness.

Reflexió sobre la sessió (20min):

Agraïments: cada participant dirà a la resta què agraeix de la sessió i què s’agraeix a si mateix.

Què hem après avui?

# data[].attributes.headline
Criteris i procediments d'avaluació i seguiment de l'aprenentatge de l'alumnat i de l'activitat

# data[].attributes.subject
Criteris i procediments d'avaluació i seguiment de l'aprenentatge de l'alumnat i de l'activitat

# data[].attributes.body
Per l’avaluació dels aprenentatges de l’alumnat es durà a terme una última activitat amb el títol: “Què hem après avui?”, on es passarà un qüestionari amb preguntes mesurades amb escala tipus Likert i obertes.

https://docs.google.com/document/d/1mO81LASJeTZmt-Hc_NIzR20Y6OegxRuyJjSFT10zB5Y/edit

Per mesurar l’activitat en sí mateixa, s'analitzaran les respostes dels alumnes i els objectius proposats per determinar si els resultats confirmen que s’han aconseguit.

# data[].attributes.headline
Codocència, com a professorat d’orientació educativa.

# data[].attributes.subject
Codocència, com a professorat d’orientació educativa.

# data[].attributes.body
La codocència, com a professorat d’orientació educativa, en l’activitat que hem dissenyat, s’enquadra en l’atenció directa a l’alumnat i l’acompanyament d’aquest i les seves famílies durant tot el desenvolupament de la nostra proposta.

El desplegament de competències personals i emocionals, la configuració d’un context d’aprenentatge diferent a l’aula, l’horari i el lloc que suposa l’execució de l’activitat, implica la col·laboració i la coordinació el professorat d’orientació educativa, la direcció del centre, els òrgans de coordinació pedagògica i l’equip docent i tutors del nivell educatiu de 1r d’ESO.

A la finalització del procés d’aprenentatge l’avaluació també inclou a les famílies, el que significa que la tasca del professorat d’orientació educativa s’estén més enllà de l’activitat.

# data[].attributes.body
Els destinataris de l'activitat serien:

Alumnat de 1r d'ESO.

Famílies de l'alumnat de 1r d'ESO.

# data[].attributes.body
L’activitat es durà terme el dissabte 16 de març de 10 hores fins 14:40 hores amb 20 minuts de descans.

# data[].attributes.body
1. Targetes plastificades amb la roda de les emocions.

2. Paper i bolígrafs.

3. Materials d'art, com llapis de colors, retoladors, pintures, etc.

4. Murals amb un cap i un cos dibuixat.

5. Cadires per tothom.

6. Exemples d'assertivitat en forma de llistes o targetes per a facilitar la comprensió i la discussió.

7. Recursos de mindfulness, grabacions d'àudio d'exercicis de mindfulness.

8. Diapositives com recurs de suport, amb descripcions escrites i visuals per acompanyar les explicacions de les activitats.

9. Ordinador, projector i altaveus.

# data[].attributes.attachment_link.readable_text
Descobreix en què consisteix la roda de les emocions, una eina fonamental per ensenyar i ampliar el vocabulari emocional dels infants.

El llenguatge emocional s'ha definit i categoritzat de múltiples maneres. Estàs buscant eines per ensenyar a la canalla a expressar el que senten ? A l'article d'avui t'expliquem una proposta fonamental per ampliar i treballar el vocabulari emocional: la roda de les emocions de Robert Plutchik .

En què consisteix la roda de les emocions?

La roda de les emocions és un recurs gràfic que serveix per identificar les diferents emocions i estudiar com es relacionen les unes amb les altres. Creada pel psicòleg nord-americà Robert Plutchik, consisteix en una flor de vuit pètals que inclou les vuit emocions bàsiques : alegria, confiança, por, sorpresa, tristesa, aversió, ira i anticipació.

1) Alegria

L'alegria, en el seu grau més subtil, es manifesta com a serenitat , mentre que en la seva màxima intensitat adopta la forma d' èxtasi . La seva emoció oposada és la tristesa. L'alegria es pot combinar amb la confiança i l'anticipació. En el primer cas, dona lloc a l' amor , mentre que en el segon genera optimisme .

2) Confiança

3) Por

4) Sorpresa

5) Tristesa

6) Aversió

7) Ira

8) Anticipació

Com podem ensenyar vocabulari emocional?

La roda de les emocions és una eina fonamental per ensenyar vocabulari emocional als infants. Podem utilitzar aquest recurs visual per començar a parlar amb la canalla sobre els seus propis sentiments, per explicar-los en quines situacions es pot manifestar cada emoció i expressar-ne cada una fent servir la cara.

Si necessites altres idees per jugar amb els teus fills , pots provar amb alguna d'aquestes activitats per a nens i nenes de dos a tres anys . I si vols dedicar-te professionalment a l'educació infantil, cursa el cicle formatiu de grau superior d'Educació Infantil . Adquiriràs totes les competències necessàries per treballar com a educador o educadora en centres educatius, culturals i d'oci.

# data[].attributes.attachment_link.title
Roda de les emocions: què és i com la podem fer servir? - FP Online

# data[].attributes.attachment_link.description
Descobreix en què consisteix la roda de les emocions, una eina fonamental per ensenyar i ampliar el vocabulari emocional dels infants.